רמת בית שמש

רמת בית שמש היא שכונה גדולה מאוד בדרום בית שמש. השכונה נוסדה בשנת 1997 על אדמות שסופחו לבית שמש מהמועצה האזורית מטה יהודה באופן מסודר במחצית הראשונה של שנות ה־90 של המאה העשרים. עם התפתחות השכונה היא התפצלה לשכונות־בת, וכיום היא מורכבת משש שכונות־בת נפרדות הממוספרות על פי סדר הקמתן: רמת בית שמש א', רמת בית שמש ב', רמת בית שמש ג', רמת בית שמש ד', רמת בית שמש ה' ורמת בית שמש ו'. הנקודה הגבוהה ביותר (ברמת בית שמש א') היא בגובה 422 מטרים מעל פני הים, והמקום הנמוך ביותר (ברמת בית שמש ב') הוא כ־250 מטרים מעל לפני הים.

 רמת בית שמש א' 
השכונה הראשונה שהוקמה ברמת בית שמש. ממוקמת במרכז רמת בית שמש. נקראת גם רמת הנחלים, מכיוון שרחובות השכונה נקראים בעיקר על שם נחלים. השכונה מחולקת לשלושה אזורים, ע"ש שלושה מנשיאי ישראל: שכונת חיים ויצמן, שכונת יצחק בן-צבי ושכונת זלמן שזר. בשכונה מתגוררים בעיקר דתיים לאומיים וחרדים ממגוון זרמים: ליטאים, חרדים אמריקאים וחרדים מודרניים. השכונה מאופיינת בריכוז גבוה של עולים חדשים, בעיקר ממדינות דוברות אנגלית (למשל ארצות הברית), אך גם ממדינות נוספות כמו צרפת.

 רמת שילה 
שכונה לא רשמית הממוקמת באזור זלמן שזר ברמת בית שמש א'. רמת שילה הוקמה בשנת 2007, ובה 340 יחידות דיור. אוכלוסיית השכונה מורכבת בעיקר מדתיים לאומיים וחרדים אמריקאים. בית הכנסת המרכזי של השכונה נקרא "משכן שילה". בשכונה ממוקמת ישיבת ההסדר לב התורה, ישיבה המציעה מסלול הסדר לבני חוץ לארץ.

 רמת בית שמש ב' 
השכונה השנייה שהוקמה ברמת בית שמש. ממוקמת בצפון רמת בית שמש, בגבול בין רמת בית שמש לשאר העיר. נקראת גם רמת התנאים, מכיוון שרחובות השכונה נקראים בעיקר על שם התנאים. ידועה באופייה החרדי הקיצוני, וכיום מתגוררים בה חרדים חסידים ברוב כמעט מוחלט. בעבר היה בשכונה גם ריכוז משפחות מהזרם הדתי לאומי.

 רמת בית שמש ג' 
ממוזער|250x250 פיקסלים|שכונת רמת בית שמש ג'1. 2019השכונה השלישית שהוקמה ברמת בית שמש. ממוקמת בדרום העיר.

השכונה מורכבת משני חלקים:

 רמת בית שמש ג'1 – נקראת גם "רמת אבי עזרי" על שם רבי אלעזר מנחם מן שך,
 רמת בית שמש ג'2 – נקראת גם "חזון עובדיה" על שם הרב עובדיה יוסף.

בשעת שיווק המכרזים לשכונה זו נתגלעו חיכוכים בין האוכלוסייה החרדית לאוכלוסיות אחרות בעיר על שטחי הבנייה, ומספר פעמים אף בוטלו המכרזים לאזור. בסופו של דבר העמותות החרדיות זכו בכל המכרזים, והשכונה מאוכלסת באלפי משפחות חרדיות. רחובות השכונה נקראים בעיקר על שם נביאי ישראל.

 רמת בית שמש ד' 
ממוזער|250x250 פיקסלים|רמת בית שמש ד'. פברואר 2020
ממוזער|250x250 פיקסלים|מבט על רמת בית שמש ד' מתל שוכההשכונה הגדולה ביותר מבין שכונות רמת בית שמש, הצפויה למנות כעשרת אלפים משפחות מהמגזר החרדי. ממוקמת בדרום מערב העיר, ליד רמת בית שמש ג'1. נקראת גם רמת האמוראים, מכיוון שרחובות השכונה נקראים בעיקר על שם אמוראים.

השכונה מורכבת מחמישה חלקים:
 רמת בית שמש ד'1 – נקראת גם "דובב מישרים" על שם הרב דב בריש ויידנפלד,
 רמת בית שמש ד'2 – נקראת גם "רמת עזרא" על שם הרב עזרא עטייה,
 רמת בית שמש ד'3:
 מזרח – "שפע חיים" על שם הרב יקותיאל יהודה הלברשטאם,
 מערב – "איילת השחר" על שם הרב אהרן יהודה ליב שטינמן,
 רמת בית שמש ד'4 – נקראת גם "נתיבות ישראל" על שם הבאבא סאלי,
 רמת בית שמש ד'5 – נקראת גם "דרכי שמואל" על שם הרב שמואל אוירבך.
בשנת ה'תש"ף החל האכלוס בשכונה. נכון לשנת 2025, שכונות ד'1 ו־ד'2 מאוכלסות, ד'3 ו־ד'4 בתהליכי אכלוס, ו־ד'5 בשלבי בנייה. ברמה ד' ישנו אזור מסחרי, ומעליו יש בנייני מגורים. כמו כן, בשכונה צפוי להבנות המרכז הרפואי הדסה בית שמש.

 רמת בית שמש ה' 
שכונה המיועדת לציבור הכללי. ממוקמת בדרום מזרח העיר, ליד רמת בית שמש ג'2.

השכונה מחולקת לשני חלקים:

 רמת בית שמש ה'1 – נקראת גם "נווה שמיר" על שם ראש ממשלת ישראל לשעבר יצחק שמיר, תמנה 2,500 יחידות דיור.
 רמת בית שמש ה'2 – תמנה 3,500 יחידות דיור ותכלול קאנטרי ומוסדות שונים.

נכון לשנת 2025, החל האכלוס ברמת בית שמש ה'1 וחלקה עדיין בבנייה, ורמת בית שמש ה'2 עדיין בתכנון. חלק מהדירות שווקו במסגרת מחיר למשתכן ודירה להשכיר, והשאר בשוק הפרטי. כמו כן, ייבנו יחידות דיור שיהיו מיועדות למשרתי קבע ולאנשי כוחות הביטחון. עם תחילת בנייתה, רחובות השכונה נשאו את שמות עונות וחודשי השנה, אך שונו לשמות גיבורי ישראל (חנה סנש, אוריאל ואלירז פרץ ועוד).

 רמת בית שמש ו' 
שכונה מתוכננת באזור צפון העיר, ליד השכונות הוותיקות.

 שכונות נוספות ברמת בית שמש 
ממוזער|רמת אברהם

 רמת אברהם – על שמו של הרב אברהם רביץ. השכונה בנויה על חלק קטן מתוך קרקע פרטית גדולה של האחים גלובנציץ, בגודל של 1,000 דונם, וממוקמת בסמוך לשכונת רמה א' ממערבה, ובסמוך לכביש 5 (שדרות נהר הדן) החוצה את בית שמש. בשטחים אלו נבנו כ-5,500 יחידות דיור שמשווקות על ידי היזמים הפרטיים.

 המשקפיים – שכונה חדשה הממוקמת מזרחית לרמת בית שמש א'. השכונה נקראת על שם צורת הכבישים בה, המזכירים צורת משקפיים. חלק מרחובות השכונה נקראים על שם הרבנים הראשיים לישראל (הרב קוק, הרב אברהם שפירא, הרב מרדכי אליהו ועוד).

 הערות שוליים 

קטגוריה:ישראל: שכונות
קטגוריה:שכונות חרדיות בישראל
קטגוריה:בית שמש: גאוגרפיה